ZAPISNIK SA SJEDNICE NASTAVNIČKOG VIJEĆA ODRŽANE 8. LIPNJA 2021.

Dnevni red:

1. Uspjeh učenika završnih razreda

2. Ispunjavanje matičnih knjiga i potpisivanje svjedodžbi

3. Podjela svjedodžbi učenicima

4. Upisi u 1. razred

5. Izbor udžbenika i ostalog nastavnog materijala

6. Pravilnik o izmjenama i dopunama Pravilnika o izvođenju ekskurzija, izleta i drugih odgojno obrazovnih aktivnosti izvan škole

7. Zakon o prosvjetnoj inspekciji

8. Pravilnik o izmjenama i dopunama Pravilnika o napredovanju učitelja, nastavnika, stručnih suradnika i ravnatelja u osnovnim školama, srednjim školama i domovima

9. Razno

Ad 1)

Pedagoginja i ravnateljica osvrnule su se na uspjeh učenika završnih razreda. Učenici koji se upućuju na dopunsku nastavu, realizirat će je u terminu s učenicima ostalih razreda.

Ad 2)

Tajnica je podsjetila o pravilnom načinu upisivanja u matične knjige te naglasila da se prvo njoj nose na pregled, a nakon toga ravnateljici na potpis.

Ad 3)

Podjela svjedodžbi učenicima završnih razreda bit će 30. lipnja 2021. bez svečanosti zbog epidemioloških mjera

Ad 4)

Upisi u prvi razred bit će od 12.7.2021. do 14.7.2021.

Ad 5)

Nakon što profesori odaberu udžbenike napravit će se popis udžbenika po razrednim odjelima.

Ad 6)

Rokovi za provedbu izvođenja ekskurzija i izleta mogu biti i kraći, u tom slučaju potrebno je napraviti zapisnik Povjerenstva o roku provedbe. Postoje novi obrasci za izvođenje takve nastave.

Ad 7)

Izmjene zakona o prosvjetnoj inspekciji: NN 52/2021 – nema više anonimnih prijava, ali inspekcija nije dužna otkriti školi ime onoga tko je prijavio školu. Treba obratiti pažnju na članak 11. koji govori o onome što inspekcija provjerava u dokumentaciji.

Ad 8)

Pravilnik o izmjenama i dopunama Pravilnika o napredovanju učitelja, nastavnika, stručnih suradnika i ravnatelja u osnovnim školama, srednjim školama i domovima NN 32/2021 – profesori moraju samostalno pripremiti dokumentaciju i voditi evidenciju o svojim stručnim usavršavanjima za napredovaje.

Ad 9)

Profesori koji imaju vise od 30 godina radnog staža moraju do 15.7.2021. napisati zahtjev žele li uvećanje plaće za 4% ili smanjenje norme za 2 sata tjedno.

Ravnateljica je obavijestila o organizaciji dopunske nastave.

Pedagoginja je obavijestila o organizaciji završnih sjednica Razrednih vijeća.

Zapisničar:

Ivana Škrlec